*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-1271/22

Sarajevo, 01.07.2022. godine

**Z A P I S N I K**

**34.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 28.06. 2022. godine**

Sjednica je počela u 10.12.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Husein Topčagić, Belma Pojskić, Mladen Bošković, Sanela Klarić, Elvir Karajbić, Eldin Vrače, Elzina Pirić a kašnjenje je najavio Ivan Boban.

Prema evidenciji Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Zapisnik 33. redovite sjednice usvojen je bez primjedbi.

Zastupnička pitanja

Damir Mašić uputio je pitanje premijeru i resornim ministrima - zašto Vlada ništa ne čini vezano za enormno povećanje cijena ne samo nafte i naftnih derivata, nego i osnovnih životnih namirnica u Federaciji BiH.

Kenela Zuko pokrenula je inicijativu na zahtjev Udruge osoba s invaliditetom Kantona Sarajevo za upošljavanje asistenata u ustanove za socijalnu zaštitu na razini svih kantona a čije će primarna zadaća biti pomoć osobama s invaliditetom.

Naredna inicijativa koju pokreće ispred Kluba zastupnika SDA kojom zahtijeva smjenu zastupnice Miomirke Melank članice Kluba zastupnika Naša stranka s mjesta predsjednice Povjerenstva za ljudska prava i članice Povjerenstva za obrazovanje, znanost, kulturu i šport glede grubog kršenja Etičkog kodeksa a vezano za izjave povodom oglašavanja ezana.

Elma Đogić od Vlade FBiH traži informacije vezane za Nacrt Zakona o humanitarnoj pomoći u FBiH, kojega je predložila.

Adis Arapović traži od Vlade FBiH informaciju u svezi s Zakonom o zaštiti žrtava ratne torture u FBiH. Poziva kolegice i kolege da svojim potpisom podrže peticiju vezanu za Savez logoraša u BiH i Nacrt Zakona o zaštiti žrtava ratne torture, budući da ova kategorija nema zakonski temelj za zaštitu svojih prava.

Marina Mujkanović prvo pitanje uputila je Vladi FBiH – hoće li Vlada prilikom Rebalansa Proračuna izdvojiti dodatna sredstva za potrebe Zavoda zdravstvenog osiguranja i reosiguranja Federacije, jer su liste za onkološke pacijente, hematološke bolesti, bolesti multipleskleroze sve veće i pacijenti ne mogu dobiti blagovremeno potreban lijek što dodatno ugrožava njihovo ionako teško zdravstvneo stanje.

Drugo pitanje također je uputila Vladi FBiH – hoće li Vlada FBiH realizirati inicijativu Zavoda za transfuzijsku medicinu FBiH da se u Proračunu FBiH utvrdi i Rebalansom ustanovi poseban proračunski korisnik Zavod za transfuzijsku medicinu kao trajno rješenje ili da se kao privremeno rješenje izvršiti povećanje postojeće tranše za minumum traženi iznos od 675 tisuća konvertibilnih maraka.

Jasmina Zubić pokrenula je inicijativu prema Federalnom ministarstvu rada i socijalne politike da postupi po članku 181. točka 7. Obiteljskog zakona kojim je propisano da će federalni ministar u roku od 30 dana od dana stupanja na snagu Zakona propisati visinu iznosa i način isplate naknade iz stavak 1. ovog članka.

Pitanje je uputila Visokom predstavniku i članovima Predsjedništva BiH – što je s zahtjevom Udruge za zaštiu deviznih štediša u BiH, kojim se traži od Visokog predstavnika i članova Predsjedništva da se uspostavi Dom za ljudska prava definiran člankom 2. točka 1. Ustava BiH i Aneksom 6. Dejtonskog mirovnog sporazuma čija je funkcija ugašena 01.01.2004. godine.

Naredno pitanje uputila je Federalnom zavodu za statistiku – je li Zavod za statistiku prilikom izračunavanja prosječne neto plaće u Federaciji koristi podatke kolone 11 – plaća i naknada bez doprinosa ili podatke iz kolone 16 - neto plaća i naknada za isplatu obrasca GIP 1022 godišnje izvješće o ukupno isplaćenim plaćama i drugim primanjima. Ako odgovor bude onakav koji potvrđuje ono što je napisao Federalni zavod MIO, onda slijedi inicijativa za usklađivanje načina prikazivanja i obračuna prosječne neto plaće u Federaciji BiH.

Naredno pitanje uputila je Federalnoj upravi za neizravno oporezivanje i Upravnom odboru Uprave za neizravno oporezivanje – kada će stupiti na snagu Pravilnik o izmjenama i dopunama Zakona o PDV-u.

Lana Prlić osvrnula se na već postavljena pitanja i pokrenute inicijative vezane za proces posvajanja djeteta i adapciono razdovlje roditelja posvojitelja, te ponovno pita dokle se došlo sa izmjenama Zakona i je li se počelo s analizom, te kada će se naći u proceduri.

Azra Tajić pitanje je uputila premijeru Vlade FBiH, federalnom ministru rada i socijalne politike i ravnatelju Zavoda MIO – zašto supruga generala Mehmeda Alagića ne može i nema pravo da nasljedi mirovinu generala.

Salko Zildžić izrazio je nezadovoljstvo, budući da je postavljao pitanja Federalnom ministarstvu unutarnjih poslova, odnosno ministru i nije dobio odgovor.

Također osvrnuo se na dvije inicijative koje je uputio a vezano za zabranu izvoza ogrijevnog drveta i peleta, te zahvalio Vladi FBiH na odgovoru, a vezano za Vladu Kantona Sarajevo po ovom pitanju, apelira prema zastupicima Kantona da se uključe u ovaj projekt.

Irfan Čengić pitanje je uputio vezano za skladište kerozina na Dobrinji, odnosno na zračnoj luci koja je u vodozaštitnoj zoni, te zašto Ministarstvo poljoprivrede nije poništilo rješenje o prethodnoj vodnoj suglasnosti, iako su i sami utvrdili niz propusta. Drugi dio pitanja odnosi se na Federalnu upravu za inspekcijske poslove, jesu li postupili prema svim prijavama i rješenjima koje su dobili za skladište kerozina na zračnoj luci odnosno naselju Dobrinja, koje je u vodozaštitnoj zoni. Pitanje za federalnog ministra prostornog uređenja- je li skladište kerozina federalnom dokumenatacijom od značaja za Federaciju na ovom lokalitetu jer je zračna luka dio jednog masterplana, i zašto nisu odgovorili na prijave nevladinih organizacija i građana s lokacije Dobrinja i jesu li vršili nadzor nad procesom izdavanja urbanističke suglasnosti i građevne dozvole od strane Općine Novi Gradi i Vlade Kantona Sarajevo. Je li mišljenje dato na suglasnost i jesu li upoznati s presudom Ustavnoga suda je na ovom lokalitetu izbrisano državno vlasništvo koje je poslije prodano grupaciji koja će na ovom lokalitetu graditi skladište kerozina.

Majra Dautbegović pokrenula je inicijativu u suradnji s Udrugom slijepih Kantona Sarajevo, kojom traži da Vlade FBiH da u suradnji s organizacijama slijepih osoba i Fondom za profesionalnu rehabilitaciju osoba s invaliditetom za koji imaju prebivalište na prostoru Federacije osigura potrebita sredstva za nabavu posebnih mobilnih uređaja namjenjenih za slijepe osobe i edukaciju za upravljanje odnosno korištenje istih, te utvrdi kriterije za njihovu distribuciju.

Mirsad Čamdžić pokrenuo je inicijativu prema JP Ceste Federacije BiH da krene u proces izrade planske i projektne dokumentacije i pratećih neophodnih procesa za implementaciju treće prometne trake na magisralnoj cesti M4 u dužini od tri kilometra.

Nihad Čolpa komentirao je to što je predsjednik Federacije Marinko Čavara na crnoj listi i pozvao ga da podnese ostavku.

Sabina Ćudić pitanje je uputila vezano za Termoblok 7, gdje je 234 milijuna KM koje je Vlada FBiH u suradnji s rukovodstvom Elektroprivrede BiH „spalila“; šta je sudbina Termobloka 7, je li preispitana garancija koji je za Blok 7 dao, je li ustanovljeno da se radi o državnoj pomoći, jesu li izdvojena sredstva za sanaciju, za savjetovanje u svezi ovog slučaja, tko ih je izdvojio i u kom iznosu, traži da joj Vlada FBiH potvrdi koje milijune troši na savjetovanje o slučaju i projektu koji je propao i da izvjesti Parlament do kada će troštiti sredstva na projekt kom je ovaj Parlament dao suglasnost, bez potpore Naše stranke. Je li Elektroprivreda BiH formirala stručni tim koji treba da procijeni usuglašenost kineske ponude, ugovora u odnosu na ugovor koji je usvojen i vrše li se pripreme za međunarodnu arbitražu za povrat 234 milijuna konvertibilnih maraka i tko će odgovarati za neizvjesnu sudbinu ovog novca i traži detaljne cifre koje se i dalje „spaljuju“ na ovom propalom projektu.

Zijat Mušić prvo pitanje uputio je Središnjem izbornom povjerenstvu a vezano za izborne krađe vezano za Grad Mostar 2020. godine.

Naredno pitanje vezano je za Zakon o usklađivanju mirovina pripadnicima oružanih sanga BiH. Zakon se do danas ne primjenjuje, te pitanje postavlja ravnatelju i Upravnom odboru MIO zašto se ovaj Zakon ne provodi.

Prešlo se na izmjene i dopune dnevnoga reda.
Prijedlog Irfana Čengića da se u dnevni red uvrsti točka – Prijedlog Zakona o izmjenama Zakona o osnovama socijalne zaštite, zaštite civilnih žrtava rata i zaštite obitelji s djecom u FBiH nije usvojen (32 glasa za, bez glasova protiv i 22 suzdržana glasa).

Sa 65 glasova za, tri glasa protiv i jednim suzdržanim glasom, usvojen je sljedeći:

D N E V N I R E D

1. Prijedlog Zakona o izmjenama i dopunama Zakona o upravnom postupku – skraćeni posrupak,
2. Prijedlog Zakona o izmjeni i dopunama Zakona o zdravstvenom osiguranju – skraćeni postupak,
3. Prijedlog Zakona o izmjenama i dopuni Zakona o računovodstvu i reviziji Federacije BiH – predlagatelj Adis Arapović - skraćeni postupak,
4. Prijedlog Zakona o ustanovama socijalne zaštite Federacije BiH,
5. Prijedlog Odluke o dopuni Odluke o donošenju Prostornog plana područja posebnih obilježja od zančaja za Federaciju BiH „Autocesta na Koridoru Vc“ za razdoblje od 20 godina,
6. Izvješće o radu Vlade FBiH za 2021. godinu,
7. Izvješće o izvrešnju Proračuna Federacije BiH za razdoblje od 01.01. do 31.12.2021. godine,
8. Izvješće o poslovanju BH Pošta d.o.o. Sarajevo za 2020. godinu,
9. Izvješće o radu i poslovanju za 2020. godinu Hrvatske pošte d.o.o. Mostar,
10. Izvješće o izvršenju programa rada Agencije za reviziju privatizacije u Federaciji BiH za 2021. godinu,
11. Analitičko izvješće Fonda za zaštitu okoliša Federacije BiH za 2021. godinu,
12. Informacija o Odluci Ustavnoga suda Bosne i Hercegovine broj AP-2985/19 od 08.07.2021. godine,
13. Informacija o izvršenim revizijama privatizacije državnoga kapitala gospodarskih društava i banaka u Federaciji BiH za razdoblje siječanj- lipanj 2021. godine,
14. Kvartalno izvješće o dugu Q1/2022,
15. Prijedlog zaključaka Zakonodavno-pravnog povjerenstva,
16. Izbori i imenovanja.

1. **Prijedlog Zakona o izmjenama i dopunama Zakona o upravnom postupku** – skraćeni posrupak,

Prijedlog Zakona utvrila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Prije otvaranja pretresa, potredsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je s 67 glasova za, bez glasova protiv i jednim suzdržanim glasom usvojeno.

U raspravi nitko nije sudjelovao.

S 63 glasa za, bez glasova protiv i jednim suzdržanim glasom, usvojen je PrijedlogZakona o izmjenama i dopunama Zakona o upravnom postupku.

1. **Prijedlog Zakona o izmjeni i dopunama Zakona o zdravstvenom osiguranju** – skraćeni postupak

Prijedlog Zakona utvrila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Ministarstva dodatno obazloženje dala je Marina Bera.

Prije otvaranja pretresa, potredsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je s 68 glasova za, bez glasova protiv i bez suzdržanih glasova usvojeno.

U raspravi su sudjelovali: Alma Kratina, Jasmian Zubić , ipsred Udruženja studenata medicine u BiH Benjamin Isić, te ispred Ministarstva Marina Bera.

Data je stanka 10 minuta kako bi se usuglasili ispred Odbora za zdravstvo, Ministarstva i zastupnica Zubić.

Nakon stanke, usuglašeno je da zastupnica Zubić povuče četiri amandmana koja je podnijela i da se glasuje o usuglašenom zaključku.

S 65 glasova za, bez glasova protiv i jednim suzdržanim glasom, usvojen je Prijedlog Zakona o izmjeni i dopunama Zakona o zdravstvenom osiguranju.

Predsjedatelj je pozvao zastupnike da se očituju o zaključku.

S 68 glasova za, bez glasova protiv i dva suzdržana glasa, usvojen je sljedeći:

Z A K LJ U Č A K

Zadužuje se Vlada Federacije BiH odnosno Federalno ministarstvo zdravstva da, u roku od 15 dana, Zastupničkome domu Parlamenta FBiH predloži rješenja za kategorije koje su obuhvaćene prijedlogom amandmana zastupnice Jasmine Zubić na Prijedlog Zakona o izmjeni i dopunama Zakona o zdravstvenom osiguranju.

1. **Prijedlog Zakona o izmjenama i dopuni Zakona o računovodstvu i reviziji Federacije BiH** – predlagatelj Adis Arapović - skraćeni postupak,

Prijedlog Zakona utvrdio je zastupnik Arapović.

Prijedlog Zakona razmatrala su mjerodavna radna tijela i dostavila izvješća.

Adis Arapović dao je dodatno obrazloženje.

Ispred Odbora za ekonomsku i financijsku politiku obrazlagao je Husein Rošić.

Prije otvaranja pretresa, potredsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što s 29 glasova za, bez glasova protiv i 26 suzdržanih glasova nije usvojeno, te će se razmatrati u formi nacrta.

Ispred Udruge računovođa obratio se Željko Bobić.

S 52 glasa za, dva glasa protiv i tri suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o izmjenama i dopuni Zakona o računovodstvu i reviziji Federacije BiH, te smatra da može poslužiti kao temelj za izradu Prijedloga zakona.

Zadužuje se predlagatelj da organizira i provede javnu raspravu u trajanju od 30 dana.

Zadužuje se predlagatelj da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Zakona o ustanovama socijalne zaštite Federacije BiH,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Nacrt ovog Zakona usvojen je na 22. redovitoj sjednici 26.05.2021. godine.

U ime Vlade FBiH dodatno obrazloženje dao je ministar Vesko Drljača.

U raspravi su sudjelovali: Mira Grgić, Mirsad Pindžo i ministar Drljača.

S 61 glasom za, dva glasa protiv i tri suzdržana glasa, usvojen je Prijedlog Zakona o ustanovama socijalne zaštite Federacije BiH.

1. **Prijedlog Odluke o dopuni Odluke o donošenju Prostornog plana područja posebnih obilježja od zančaja za Federaciju BiH „Autocesta na Koridoru Vc“ za razdoblje od 20 godina**

Prijedlog Odluke dostavila je Vlada FBiH .

Prijedlog Odluke razmatrala su mjerodavna radna tijela i dostavila izvješća.

Pomoćnik federalnog ministra prostornoga uređenja dao je doatno obrazloženje.

U raspravi nitko nije sudjelovao.
S 63 glasa za, bez glasova protiv i bez suzdržanih glasova usvojen je Prijedlog Odluke o dopuni Odluke o donošenju Prostornog plana područja posebnih obilježja od zančaja za Federaciju BiH „Autocesta na Koridoru Vc“ za razdoblje od 20 godina.

Vezano za točku 6. Izvješće o radu Vlade FBiH za 2021. godinu i 7. Izvješće o izvrešnju Proračuna Federacije BiH za razdoblje od 01.01. do 31.12.2021. godine, dogovoreno je da se prolongira dok ne bude nazočan premijer.

**8.Izvješće o poslovanju BH Pošta d.o.o. Sarajevo za 2020. godinu,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

Ispred Odbora za promet i komunikacije obrazlagao je Adin Huremović.

U raspravi ntiko nije sudjelovao.

S 50 glasova za, osam glasova protiv i šest suzdržanih glasov, usvojeno je Izvješće o poslovanju BH Pošta d.o.o. Sarajevo za 2020. godinu.

1. **Izvješće o radu i poslovanju za 2020. godinu Hrvatske pošte d.o.o. Mostar,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

U raspravi je sudjelovao Adin Huremović.

S 50 glasova za, šest glasova protiv i 10 suzdržanih glasova, usvojeno je

Izvješće o radu i poslovanju za 2020. godinu Hrvatske pošte d.o.o. Mostar.

1. **Izvješće o izvršenju programa rada Agencije za reviziju privatizacije u Federaciji BiH za 2021. godinu**

Izvješće je dostavio ravnatelj Agencije.

Izvješće su razmatrala mjerodavna radna tijela i dostavila izvješća.

U raspravi su sudjelovali: Elma Đogić i Irfan Durić.

 Izvješće o izvršenju programa rada Agencije za reviziju privatizacije u Federaciji BiH za 2021. godinu nije usvojen (37 glasova za, četiri glas aprotiv i 17 suzdržanih glasova).

Elma Đogić predložila je dva zaključka.

Zaključak I - zadužuje Agencija za reviziju privatizacije FBiH da sukladno članku 19. Zakona o reviziji privatizacije držanog kapitala u gospodarskim društvima i bankama protiv Vlade Unsko-sanskog kantona i Skupštine Unsko-sanskog kantona podnese prijave mjerodavnim sudovima i tužiteljstvima glede nedostavljanja dokumentacije potrebne za izradu Nacrta izvješća o reviziji privatizacije gospodarskog društva Agrokomerc d.d. Velika Kladuša temeljem službene zabilješke, veza rješenje broj O7-O2-1-27 4/21 od 26.O4.2O21 sačinjene od ovlaštenih revizora Agencije za reviziju privatizacije u FBiH, nije usvojen (18 glasova za, sedam glasova protiv i 27 suzdržanih glasova).

Zaključak II – Zadužuje se Agencija za reviziju privatizacije FBiH da sukladno članku 20. Zakona o reviziji privatizacije državnog kapitala u gospodarskim društvima i bankama protiv Vlade Unsko-sanskog kantona i Skupštine Unsko-sanskog kantona pokrene postupak izricanja kaznenih odredbi glede nedostavljanja dokumentacije u postupku revizije privatizacije gospodarskog društva Agrokomerc d.d. Velika Kladuša temeljem službene zabilješke, veza rješenje broj O7-O2-l-274/21 od 26.04.2021, nije usvojen (17 glasova za, šest glasova proti i 32 suzdržana glasa).

Izvršena je prozivka nazočnih zastupnika a na traženje zastupnika Arapovića.

Stanka do 14.00.

Nako stanke, prešlo se na rad po točki 6. dnevnoga reda.

1. **Izvješće o radu Vlade FBiH za 2021. godinu,**

Izvješće je dostavila Vlada FBiH.

Izvještaj su razmatrala mjerodavna radna tijela i dostavila izvješća.

Premijer Novalić dao je dodatno obrazloženje.

U raspravi su sudjelovali: Damir Mašić, Irfan Čengić, Sabina Ćudić, Dževad Adežm, Elma Đogić, Lana Prlić, Albin Muslić, Mirsad Čamdžić, Ivan Boban i premijer Novalić.

Stanka pet minuta.

Nakon stanke, predsjedatelj je pozvao zasupnike sa de očituju o Izvješću o radu Vlade FBiH za 2021. godinu.

Izvješće o radu Vlade FBiH za 2021. godinu nije usvojeno (48 glasova za, 20 glasova protiv i šest suzdržanih glasova)

Predsjedatelj je pozvao zastupnike da se očituju o tome da se pređe na rad po točki 16. Izbor i imenovanja, a što je temeljem pojedinačnog očitovanja, s 52 glasa za, 13 glasova portiv i 17 suzdržanih glasova usvojeno.

1. **Izbori i imenovanja**

Ispred Povjerenstva za izbor i imenovanja obrazlagao je Samer Rešidat.

U raspraspravi nitko nije sudjelovao.

Prešlo se na očitovanje o predloženim odlukama.

Prijedlog Odluke o imenovanju članova Povjerenstva za koncesije – Ivan Topić, predsjednik Nermin Dacić, zamjenik predsjednika, članovi Edwin Mhinagić, Maja Pilatić, Gordan Čahtarević, Adi Kalem i Dragan Brković, temeljem pojedinačnog očitovanja nije usvojen (46 glasova za, bez glasova protiv 35 suzdržanih glasova).

Prijedlog Odluke o imenovanju ravnatelja Agencije za bankarstvo Federacije BiH - Jasmin Mahmuzić, usvojen je da 56 glasova za, jednim glasom proti i 24 suzdržana glasa.

Prijedlog Odluke o imenovanju zamjenika ravnatelja Agencije za bankarstvo Federacije BiH – Dubravka Bošnjak, usvojen je s 50 glasova za, jednim glasom protiv i 26 suzdržanih glasova.

Prijedlog Odluke o imenovanju članova Upravnoga odbora Agencije za bankarstvo Federacije BiH – Ivanka Galić, Samir Bakić, Ivan Brkić, Haris Jahić, Jasmin Halebić, usvojen je s 52 glasa za, četiri glasa protiv i 23 suzdržana glasa.

Prijedlog Odluke o osnivanju i izboru članova u Povjerenstva za utvrđivanje dodjela i kontrole nad subvenicijama za poljoprivredu u posljednih pet godina – Šemsudin Kavazović, Ahmed Džubur, Mile Atlagić, Safer Demirović, Sanela Klarić, Adis Arapović, Senad Mašetić, Mujo Hasić, Stanko Musa, Boro Krišto, Hamdija Abdić, a koji nije usvojen (41 glas za, jedan glas protiv i 34 suzdržana glasa)

Odluka o razrješenju člana Neovisnog odbora Enesa Bezdrova, usvojena je s 63 glasa za, bez glasova protiv i četiri suzdržana glasa.

**7.Izvješće o izvrešnju Proračuna Federacije BiH za razdoblje od 01.01. do 31.12.2021. godine**,

Izvješće o izvrešenju Proračuna FBiH dostavila je Vlada FBiH.

Izvješće su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje je dao Alija Aljović.

Izvješće o izvrešnju Proračuna Federacije BiH za razdoblje od 01.01. do 31.12.2021. godine, nije usvojen - 44 glasa za, osam glasova protiv i 14 suzdržanih glasova.

Sanela Prašović-Gadžo predložila je zakljuačak. U raraspravi po ovom pitanju učestvovali su: Adnan Efendić, Damir Mašić, Jelka Milićević, Irfan Čengić i Sanela Prašović-Gadžo.

Z A K LJ U Č A K

Zastupnički dom Parlamenta Federacije BiH traži od Vlade Federacije BiH da žurno i bez odlaganja, izvrši izvanredno usklađivanje iznosa minimalne mirovine u iznosu od minimalno 5% te da se obračun s predloženim povećanjem počne primjenjivati počev od kolovoza 2022.godine.

1. **Analitičko izvješće Fonda za zaštitu okoliša Federacije BiH za 2021. godinu,**

Analitičko izvješće dostavila je Vlada FBiH.

Vlada FBiH nije prihvatila Analitičko izvješće.

Izvješće su razmatrala mjerodavna radna tijela i dostavila izvješća.

U raspravi je sudjelovala Jasmina Zubić.

Analitičko izvješće Fonda za zaštitu okoliša Federacije BiH za 2021. godinu nije usvojeno (36 glasova za, 22 glasa protiv i tri suzdržana glasa).

1. **Informacija o Odluci Ustavnoga suda Bosne i Hercegovine broj AP-2985/19 od 08.07.2021. godine**

Ustavni sud je predmetnu Odluku donio 08.07.2021. godine i utvrdio povredu prava iz članka 1. točka 2. Ustava BiH i članka 2. točka 4. Ustava BiH odnosno članka 14. Europske konvencije za zaštitu ljudskih prava i temeljnih sloboda članka 1. protokola broj 12. uz Europsku konvenciju za zaštitu ljudskih prava i temeljnih sloboda kao i članka 26. Međunarodnog pakta o građanskim i političkim pravima.

S 60 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zadužuje se premijer Federacije Bosne i Hercegovine da, sukladno obvezama iz Ustava Federacije Bosne i Hercegovine, osigura izvršenje Odluke Ustavnoga suda Bosne i Hercegovine broj: AP-2985/19 od 08.07.2021. godine.

1. **Informacija o izvršenim revizijama privatizacije državnoga kapitala gospodarskih društava i banaka u Federaciji BiH za razdoblje siječanj- lipanj 2021. godine,**

Informaciju je dostavila Vlada FBiH.

U raspravi nitko nije sudjelovao.

Predstavnički dom primio je k znanju Informaciju o izvršenim revizijama privatizacije državnog kapitala privrednih društava i banaka u Federaciji BiH za period januar- juni 2021. godine.

1. **Kvartalno izvješće o dugu Q1/2022,**

Kvartalno izvješće dostavila je Vlada FBiH.

U raspravi nitko nije sudjelovao.

Zastupnički dom primio je k zanju Kvartalno izvješće o dugu Q1/2022.

1. **Prijedlog zaključaka Zakonodavno-pravnog povjerenstva,**

Zakonodavno-pravno povjerenstvo dostavilo je prijedlog zaključaka glede razmatranja i usvajanja.

Albin Muslić dao je dodatno obrazloženje.

U raspravi nitko nije sudjelovao.

S 61 glasom za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zadužuje se Vlada FBiH da u što žurnijem roku pripremi i u parlamentarnu proceduru uputi sve izmjene i dopune svih zakonskih propisa koji su presudama Ustavnoga suda FBiH i Ustavnoga suda BiH ocijenjeni kao neustavni.

S 65 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća inicijativu za izmjenu naziva naseljenog mjesta Trebimlja u naziv Trebinja i zadužuje se Federalno ministarstvo pravde da u što skorijem vremenu pripremi i u parlamentarnu proceduru uputi zakon.

Predsjedatelj je zaključio rad sjednice u 16.50.

Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović